Genre: Instruction

Kako si sami izdelate pralni prašek <p/> Ste tudi vi naveličani zapravljanja denarja za pralne praške, ki za "povrh" še ne operejo perila tako, kot bi si želeli? Domači pralni prašek je zelo priporočljiv ne samo zaradi prihranka denarja, ampak tudi zaradi sestavin, saj so le-te naravne in zlahka dosegljive. Tudi priprava je enostavna. <p/> Domač pralni prašek: sestavine in postopek izdelave <p/> Gre za tekoče pralno sredstvo za pranje perila in vam njegova priprava vzame samo pet minut časa ter zanj porabite le približno 30 centov na liter. <p/> Sestavine, ki jih potrebujete: <p/> tri litre vode, <p/> ena žlica sode bikarbone, <p/> Priprava pralnega praška: <p/> Naravno rastlinsko milo preprosto naribate na zelo male koščke. <p/> Posebej si pripravite tri litre vroče vode in nato vanjo počasi začnete vmešavati milo, da se raztopi. <p/> Vanj dodate veliko žlico sode bikarbone in premešate. <p/> Voda oziroma sedaj že pralno sredstvo ne rabi zavreti, ampak počakate samo toliko, da se milo popolnoma raztopi. Še toplo, preden se začne strjevati, vlijete v posodo, v kateri pa mora ostati še nekaj prostora. V posodi, ki jo boste uporabili, je priporočljivo, da je prostora za približno štiri litre tekočine. <p/> Posodo dajte na hladno, da se pralni prašek ohladi in vmes nujno premešajte, da se tekočina ne strdi popolnoma. Če pa se vam to slučajno zgodi, pralno sredstvo le še enkrat premešajte, da bo zopet tekoče. <p/> Ko se ohladi, dodajte še 30 kapljic poljubnega eteričnega olja, da bo vonj vašega perila tak, kot si ga želite, in dodajte še žlico kisa, da bo vaše perilo mehko brez dodatnih mehčalcev. <p/> Vse skupaj še enkrat premešajte in vaš domač pralni prašek je pripravljen za uporabo.